ועדת הכנסת, כנסת 24, פרוטוקול מספר 62, 2022-01-10 13:00

ניר אורבך: צוהריים טובים, אני פותח את ישיבת ועדת הכנסת.

ניר אורבך: היום יום שני, ח' בשבט התשפ"ב, 10 בינואר 2022.

ניר אורבך: על סדר היום: בקשת יושבת-ראש ועדת העבודה והרווחה להקדמת הדיון בהצעת חוק הנכים (תגמולים ושיקום) (תיקון מס' 30 והוראת שעה), התשפ"ב-2021, מ/1480, לפני הקריאה השנייה והשלישית.

ניר אורבך: חבר הכנסת מופיד מרעי, בבקשה.

מופיד מרעי: תודה, אדוני היושב-ראש, בשם יושבת ראש הוועדה, ועדת העבודה והרווחה, כפי שאמרת: היום אנחנו סיימנו את כל ההכנה של החוק, גם הצבענו את ההצבעה אחרונה ואנחנו מוכנים להביא את החוק להצבעה.

מופיד מרעי: חלק מההסדר המעוגן בהצעת החוק הוא הוראת שעה שתחילתה ביום 1 בפברואר 2022, שתחול לתקופה של 18 חודשים.

מופיד מרעי: כלומר, מתחילת החודש.

מופיד מרעי: בתאריך הזה אמורים הנכים לקבל את התגמולים שלהם.

מופיד מרעי: נוכח הצורך בהתארגנות של משרד הביטחון ליישם את הוראת השעה, ונוכח ההתחלה המתקרבת, מבקשת הוועדה להקדים את הדיון בהצעת החוק ולהעלות אותה לקריאה שנייה ושלישית במליאת הכנסת עוד היום.

מופיד מרעי: אני מבקש ממך לאשר את זה כדי שנוכל להתקדם.

ניר אורבך: תודה רבה, חבר הכנסת מרעי.

ניר אורבך: האם מישהו מחברי הכנסת רוצה להתייחס?

ניר אורבך: חבר הכנסת פינדרוס.

יצחק פינדרוס: מכיוון שהחוקים מגיעים בהסכמה, ואני אוהב לכבד להסכמות, אז אני שמח מאוד להקדים את הדיון.

יצחק פינדרוס: אני מקווה שזה ישפיע גם על החברויות בוועדות להגיע להסכמות.

ניר אורבך: אני חייב לציין שאומנם הסיבה היא סיבה לא משמחת, הקורונה – ונמצא פה גם חבר הכנסת טופורובסקי, שאני עד למאמצים שלו להגיע להסכמות – אני שמח שאנחנו לראות את האור בקצה המנהרה.

בועז טופורובסקי: זה שבוע כן, שבוע לא.

ניר אורבך: בוא נהיה אופטימיים.

ניר אורבך: אנחנו בנימה אופטימית.

בועז טופורובסקי: היום אנחנו בשבוע אופטימי.

ניר אורבך: בנימה אופטימית זו, חבר הכנסת טופורובסקי, אתה רוצה להוסיף משהו, או שנעבור להצבעה?

בועז טופורובסקי: לא, לא, רק לברך.

ניר אורבך: אנחנו עוברים להצבעה.

ניר אורבך: מי בעד לאשר את קיצור תקופת ההנחה בהתאם להוראות?

ניר אורבך: בעד אישור קיצור תקופת ההנחה – פה אחד

ניר אורבך: בנימה אופטימית זו, אני נועל את הישיבה.

ניר אורבך: תודה רבה לכם.

ניר אורבך: בהצלחה.